Dragi učenice i učenici, poštovani roditelji/skrbnici,

nastavno na roditeljski sastanak za roditelje učenika/ica 8. razreda održan u prostorijama škole 27. svibnja 2024.godine podsjećamo na informacije vezane uz upis u srednju školu u školskoj godini 2024./2025. dostupne na poveznicama u nastavku.

Učenici putem [Nacionalnog informacijskog sustava za online prijave i upise u srednje škole](https://srednje.e-upisi.hr/) prijavljuju željene obrazovne programe, prate bodovno stanje i vrše upis u srednju školu.

Odluku o elementima i kriterijima za izbor kandidata za upis u srednje škole svake godine donosi Ministarstvo znanosti i obrazovanja. Na sljedećoj poveznici možete naći Odluku o upisu učenika u I. razred srednje škole u školskoj godini 2024./2025.: [Odluka o upisu učenika u I. razred srednje škole u školskoj godini 2024./2025. (nn.hr)](https://narodne-novine.nn.hr/clanci/sluzbeni/2024_05_60_1046.html)

Također, na linku [Pravilnik o elementima i kriterijima za izbor kandidata za upis u I. razred srednje škole – pročišćeni tekst - Zakon.hr](https://www.zakon.hr/cms.htm?id=27327) roditelji/skrbnici i kandidati za upis mogu saznati informacije o zajedničkim, posebnim i dodatnim elementima i kriterijima za izbor kandidata za upis u I. razred srednje škole. Elementi i kriteriji propisani ovim Pravilnikom koriste se i za upis u međunarodne programe.

Viber kanal za informiranje i obavještavanje o postupku prijava i upisa u srednje škole pokrenut je od strane CARNET Helpdeska, a na njemu možete pronaći obavijesti o svim važnim rokovima i čestim pitanjima koja pristignu na CARNET-ov Helpdesk. Kanalu se možete pridružiti skeniranjem QR koda ili putem ove [poveznice](https://invite.viber.com/?g2=AQAA34S7pUVe%2BU8t9iXKTyTJsC%2ByafqY6X3FpGHTSMPF9z148XiZZU%2BYkUAWnfwY).

Na stranici [https://srednje.e-upisi.hr](https://srednje.e-upisi.hr/) dostupne su upute za korištenje i odgovori na [često postavljana pitanja](https://srednje.e-upisi.hr/#/Faq), a također vas upućujemo i na informacije dostupne na : <https://www.carnet.hr/projekt/upisi-hr/>.

Na [Upisi u srednje škole (e-upisi.hr)](https://srednje.e-upisi.hr/#/) dostupne su specifične upute koje se odnose na prijavljivanje u sustav upisa u srednje škole i za kandidate s teškoćama u razvoju, kandidate sa zdravstvenim poteškoćama, kao i za one koji imaju namjeru upisati razredni odjel za sportaše. Dostupni hodogrami su dokumenti u kojima je na jednostavan i sažet način opisan cijeli upisni postupak prema kategorijama kandidata. Hodograme možete pronaći pod Korisničkim uputama na [Upisi u srednje škole: Objavljeni hodogrami za kandidate i roditelje/skrbnike - Portal za škole (skole.hr)](https://www.skole.hr/upisi-u-srednje-skole-objavljeni-hodogrami-za-kandidate-i-roditelje-skrbnike-2/)

* [Hodogram – Redoviti kandidati](https://srednje.e-upisi.hr/files/Hodogram_Redoviti_kandidati.pdf)
* [Hodogram – Kandidati s teškoćama u razvoju](https://srednje.e-upisi.hr/files/Hodogram_Kandidati_s_teskocama_u_razvoju.pdf)
* [Hodogram – Kandidati izvan redovitog sustava obrazovanja RH](https://srednje.e-upisi.hr/files/Hodogram_kandidati_izvan_redovitog_sustava_obrazovanja_RH.pdf)
* [Hodogram – Upis u razredne odjele za sportaše i umjetničke odjele](https://srednje.e-upisi.hr/files/Hodogram_kandidati_za_upis_u_razredne_odjele_za_sportase_i_umjetnicke_programe.pdf)

*U slučaju dodatnih upita budite slobodni kontaktirati razrednika/razrednicu uobičajenim kanalom komunikacije ili na 01/6671-733, odnosno na školski mail****os.fgalovica.zg@gmail.com****.*

U slučaju dvojbi, pitanja ili problema vezanih uz rad sa sustavom, na raspolaganju je CARNET-ova Služba za podršku korisnicima:

telefon: +385 1 6661 500

e-adresa: helpdesk@skole.hr

Kod svakog upita obavezno je navesti sljedeće podatke:

* ime i prezime
* korisničku oznaku
* kontakt telefon/mobitel
* detaljan opis problema uz sve informacije koje bi mogle pridonijeti bržem rješavanju upita.

Sretno svima!